**Представено от Община Враца, уведомление за инвестиционно предложение (ИП) за: "Рекултивация на клетки 1.1 и 1.2 на Регионално депо за неопасни отпадъци на общините Враца и Мездра", находящо се в поземлен имот с идентификатор 12259.788.13, м. „Шумака“, в землището на гр. Враца, общ. Враца, обл. Враца,**

Във връзка с внесено в РИОСВ- Враца уведомление от Община Враца за инвестиционно предложение (ИП) за: "Рекултивация на клетки 1.1 и 1.2 на Регионално депо за неопасни отпадъци на общините Враца и Мездра", находящо се в поземлен имот с идентификатор 12259.788.13, м. „Шумака“, в землището на гр. Враца, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Рекултивация на клетки 1.1 и 1.2 на Регионално депо за неопасни отпадъци на общините Враца и Мездра.

 - Регионалното депо за неопасни отпадъци на общините Враца и Мездра се експлоатира от оператор „Екопроект“ ООД, с Комплексно разрешително (КР) с регистрационен номер № 5-Н1/2010г.

 - С издаденото от Изпълнителна агенция по околна среда (ИАОС) Решение № 5-Н1-ИО-А2-ТГ1/2022г. се актуализира Комплексното разрешително на „Екопроект“ ООД, за експлоатация на следните инсталации и съоръжения:

 - Инсталации обхванати от КР, които попадат в обхвата на точка 5.4 от Приложение № 4 на Закона за опазване на околната среда (ЗООС):

 1. Регионално депо за неопасни отпадъци на общините Враца и Мездра, включващо:

 - Клетка 1.1

 - Клетка 1.2

 - Клетка 2.1

 - Клетка 2.2

 - Инсталации, които не попадат в обхвата на Приложение № 4 към ЗООС:

 1. Инсталация за компостиране на разделно събрани зелени и биоразградими отпадъци.

 2. Сепарираща инсталация за твърди битови отпадъци.

 3. Площадка за временно съхраняване на едрогабаритни отпадъци, на отпадъци от текстил и дрехи.

 4. Площадка за временно съхраняване на горими отпадъци (RDF) и излезли от употреба автомобилни гуми.

 - Клетки 1.1 и 1.2 са били в експлоатация до 2012г. След месец октомври 2012г., с разрешение за ползване № ДК-07-СЗР-6/30.01.2012г. е въведена в експлоатация клетка 2.1 на РДНО.

 - Рекултивацията се предвижда да премине най-общо на 2 фази:

• Технологична рекултивация, която включва:

- Планиране на повърхността на отпадъците с устойчиви откоси

- Покриване на отпадъците с горен изолиращ екран за намаляване на притока на атмосферни води в тях, респективно намаляване на количеството на инфилтрата

- Изграждане на система за събиране и изгаряне на биогаз

- Изграждане на система за следене деформациите на тялото на отпадъците

- Допълване на системата за управление на повърхностните води

- Допълване на съществуващата мониторингова система с нови пунктове

• Биологична рекултивация - създаване на тревна растителност за защита на почвеното покритие от водна и ветрова ерозия. За целта ще се използват тревни смески, подходящи за наклонени до стръмни терени по склоновете и бермите на клетките.

 - При рекултивацията на клетки 1.1 и 1.2 от РДНО Враца не се предвиждат изкопни работи и използването на взрив.

 - За реализиране на инвестиционното предложение за Рекултивация на клетки 1.1 и 1.2 на регионалното депо за неопасни отпадъци на общините Враца и Мездра е предвидено използването на скални материали- чакъл, за изграждане на газов дренаж върху подравнената повърхност на отпадъците. Ще бъдат използвани глинести материали за изграждане на минерален запечатващ пласт, както и почвени материали и хумус.

 - Реализирането на инвестиционното предложение не е свързано с водовземане или ползване на повърхностни или подземни води.

 - Регионалното депо на общините Враца и Мездра е изпълнено съгласно нормативните изисквания, като е изграден и долен изолационен екран на клетките на депото. Разработена е и е изпълнена дренажна система за улавяне на инфилтрата от тялото на депото. Дренажната система за инфилтрат на клетките 1.1 и 1.2 е изпълнена и се състои от дренажни тръби по дъното на клетките за събиране на инфилтрата, площен дренажен слой върху геотекстила, събирателни шахти на всяка клетка и непорен колектор за отвеждане на инфилтрата. Инфилтратът от клетките се отвежда към пречиствателна станция.

 - При реализирането на проектното предложение за рекултивация на клетки 1.1 и 1.2 на РДНО на общините Враца и Мездра се очаква основно генерирането на строителни отпадъци, като 170203 - пластмаса, образувана от разкрояването на геосинтетичните материали и отпадъци от опаковки, от доставяните материали за техническата и биологична рекултивация. Генерираните отпадъци ще бъдат събирани и предавани за оползотворяване на лица притежаващи разрешение, комплексно разрешително или регистрационен документ по реда на чл. 35 от ЗУО.

 - За реализацията на инвестиционното предложение не се предвижда използването на опасни химични вещества, както и съхраняването на опасни химични вещества на площадката.

 - За осъществяването на инвестиционното предложение не е необходимо изграждането на нова техническа инфраструктура (пътища/улици, газопровод, електропровод и др) или нейната промяна. За целите на реализирането му ще се използва съществуващата пътна инфраструктура, изградена за обслужване на Регионалното депо за неопасни отпадъци на общините Враца и Мездра.

 - Регионалното депо за неопасни отпадъци се намира на около 4 км от град Враца, на около 2 км от главен път Е-79, свързващ Враца със София.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-99-(3) от 26.03.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* целите за постигане на добро състояние на водите, определени в ПУРБ 2016-2021 г. в Дунавски район, при спазване на посочените мерки в т. 1.1.2. от настоящото становище.

 - Допустимо *спрямо* *ПУРН 2022-2027 г.* Дейностите предвидени в ИП не са в противоречие с предвидените мерки в *Националната програма за изпълнение.*

 - ИП *не попада*в РЗПРН, определени в процеса на актуализация на *ПУРН* и утвърдени от Министъра на околната среда и водите със *Заповед № РД-804/10.08.2021 г.*

 - Към настоящия момент, имота обект на ИП *не попада*в СОЗ учредени по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди* (Наредба № 3 от 16 октомври 2000 г.);

 С цел опазване на водоизточниците, използвани за питейно-битово водоснабдяване, в случаите когато не е учредена СОЗ, около водовземното съоръжение, се определя буферна зона с радиус 1 000 м. В буферната зона е необходимо да се спазват ограничения, съгласно *Приложение № 1 към Национален каталог от мерки към ПУРБ.*

 Съгласно наличната в БДДР информация. ИП не попада в буферни зони с радиус 1 000 м около водовземни съоръжения за питейно-битово водоснабдяване без учредена СОЗ.

 - Реализацията на разглежданото ИП няма да окаже значително въздействие върху водите и водните екосистеми, при условие, че се спазват мерките, посочени в т. 1 и законовите изисквания, посочени в т. 2 на настоящото становище.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената проверка за местоположението, се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) на 1,200 км и BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.) - на 1,800 км.

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 В имота няма "вековни или забележителни дървета", обявени по реда на ЗБР.

 **ІІІ. По отношение на изискванията на Закона за водите (ЗВ):**

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: БДДР*

 /отговорено от РИОСВ-Враца на 26.03.2024г./